Opgeskorte vonnis, toe skiet hy glo weer | Netwerk24
Deur Jana Smit 20 Oktober 2019 00:01
AJ Lubbe Foto: facebook
Die taxi en ’n ander motor was op 26 Julie in ’n botsing by die Ruimsig Boulevard-winkelsentrum betrokke. ’n Ontstoke Lubbe het volgens ooggetuies geklee in ’n “volledige taktiese uniform” met ’n vuurwapen in elke hand op die taxi losbrand. Die bestuurder is drie keer raakgeskiet, maar het oorleef. Lubbe het glo ook skote na ’n polisiebeampte gevuur. Hy is kort daarna in die omgewing van Douglasdale in Johannesburg aangekeer.
Hy word van poging tot moord en die besit van ’n ongelisensieerde vuurwapen en ammunisie aangekla.
Hy is verlede Maandag op borgtog van R10 000 in die landdroshof in Randburg vrygelaat. Sy ma, Melani Lubbe (48), het sy borggeld betaal.
’n Bron sê 17 koeëldoppies is op die toneel opgetel.
Lubbe het sy pa, Andries Johannes Lubbe (49), op 17 September 2016 in ’n rusie by hul huis in Poortview dood­- geskiet. Luidens berigte is sy pa sewe keer geskiet.
Lubbe sê in sy eedsverklaring hy het in albei gevalle uit selfverdediging opgetree.
“My lewe was in dreigende gevaar toe ek gereageer het.”
Lubbe is glo die eienaar van ’n maatskappy wat uitsmyters aan kuierplekke voorsien.
Hy verskyn op 1 November in die streekhof in Randburg.
Meer oor: Roodepoort | Poging Tot Moord | Skietvoorval